જુઓ, જે શોખીનો આ સિરીઝના દીવાના છે તેમને તો કોઈ રિવ્યુની જરૂર જ નથી પડવાની. મોટે ભાગે તો અત્યાર સુધીમાં તેઓ હડી કાઢીને જોઈ પણ આવ્યા હશે. પરંતુ તેલ, તેલની ધાર અને તેલની પ્રાઇસ ત્રણેય ચકાસીને જોવા જનારા પણ બેશક આ ફિલ્મ થિયેટરમાં જોવા જઈ જ શકે છે. ભલું હશે તો બહાર નીકળીને બાહુબલીની જેમ એવું પણ પૂછશે કે હવે આનો નેક્સ્ટ ભાગ ક્યારે આવી રહ્યો છે? અને હા, ભલે ઍન્ટિ-સ્મોકિંગની ઍડ જોવી પડે, પણ ટાઇમસર પહોંચી જજો ખરા; નહીંતર નુકસાન તમારું જ છે.